Тәүҙә көслө итеп ут яғалар. Ут күмерләнеп көлгә әйләнгәс, эсенә сей картуфтарҙы күмеп ҡуяһың. 45-60 минут эсендә (ҙурлығына ҡарай) картуфтар бешеп сыға. Быны, ғәҙәттә, походта, өмә менән ҡырҙа эш ойошторғанда бешерәләр. Ашар алдынан йәбешкән көлөн ҡоро сепрәк йәки щетка менән һөртөп төшөрәләр. Бындай картуфты тышы менән дә ашап була. Тоҙға төртөп, һары май, ҡаймаҡ, үҫемлек майы йәки һөт ҡушып ашайҙар. Сей йәки майҙа ҡыҙҙырылған һуған ҡушып ашарға ла мөмкин.